คุณครับ คือผมมีอะไรกับแฟน แล้วถุงยางอนามัยแตกผมจึงถอดออกแล้วเช็ดๆแล้วสวมอันใหม่แล้วมีอะไรกันต่อแต่ไม่เสร็จนะครับ ผมก็ถอดออก แล้วถัดจากนั้น 3 ชม. ผมก็ให้แฟนกินยาคุมฉุกเฉิน 1 เม็ด แล้วถัดจากนั้น 11 ชม.ครึ่ง ก็ให้กินเม็ดที่สอง อยากทราบว่า ต้องประจำเดือนมาภายในกี่สัปดาห์หรอครับ กินยาคุมฉุกเฉินเม็ดที่1 วันที่ 17 ตอนเย็น เม็ดที่ 2 วันที่ 18 ตอนเช้า แล้วปกติแฟนผมเมนส์มาวันที่ 4 สรุปคือ เมนส์ต้องมาภายในกี่สัปดาห์หรือวันไหนหรอครับ คลาดเคลื่อนจากวันที่ 4 ไปได้กี่วันหรอครับ ขอบครับ ซีเรียสมาก
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ผลข้างเคียงหลังกินยาคุมฉุกเฉินอาจทำให้มีเลือดออกผิดปกติจากช่องคลอด หรือทำให้ประจำเดือนมาคลาดเคลื่อนไปจากปกติ คัดตึงเต้านม คลื่นไส้อาเจียน เวียนศีรษะที่มักค่อยๆดีขึ้นได้เอง ไม่ต้องทำอะไร หากไม่ได้มีอาการรุนแรงหรือเป็นเรื้อรังประจำเดือนอาจคลาดเคลื่อนได้เล็กน้อย แต่ควรมาภายในช่วง 22-35 วันนับจากประจำเดือนครั้งก่อนหากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก